જહાંગીર અને નુરજહાંની કહાની લોકપ્રિય સ્ટોરી કરતાં તદ્દન જુદી હોવા છતાં આ મુદ્દાને કારણે ઘણા સાહિત્યકારો-સર્જકોની દુકાનો ધમધોકાર ચાલી છે. જહાંગીરે પિતા અકબર સામે વિદ્રોહનું બ્યુગલ ફૂંકી મુઘલિયા સલ્તનત પર દાવો જતાવ્યો હતો. તો આ જ ક્રમ તેના પુત્ર શાહજહાંએ વર્ષ ૧૬૧૪માં બળવો કરી મુઘલાઈ પરંપરા જાળવી રાખી હતી. ૭ નવેમ્બર ૧૬૨૭માં જહાંગીર હવાફેર માટે કાશ્મીર ગયો અને ત્યાં જ તેનું મૃત્યુ થયું હતું. તે પછી સ્વાભાવિકપણે શાહજહાં મુઘલ બાદશાહ બન્યો. તારીખ ૫ જાન્યુઆરી ૧૫૯૨ના રોજ જહાંગીરની હિંદુ રાણીની કુખે જન્મેલો અને મૂળનામ ખુર્રમ ધરાવતા શહજહાંના સમયમાં પણ રાજકીય રીતે બહુ મોટી ઉથલપાથલ થઇ ન હતી.